Alkuperänimityksen ja maantieteellisten merkintöjen suojasta annetun asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen

(2002/C 262/05)

Tämä julkaiseminen sisältää oikeuden vastustaa rekisteröintiä mainitun asetuksen 7 artiklassa tarkoitetulla tavalla. Väitteet hakemusta vastaan on tehtävä jäsenvaltion toimivaltaisen viranomaisen välityksellä kuuden kuukauden kuluessa julkaisemisesta. Julkaiseminen perustellaan seuraavilla tekijöillä ja erityisesti 4.6 kohdalla jonka mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla.

NEUVOSTON ASETUS (ETY) N:o 2081/92

REKISTERÖINTIHAKEMUS: 5 ARTIKLA

SAN (x) SMM ( )

Asiakirjan kansallinen numero: 9/2000

1. Jäsenvaltion toimivaltainen viranomainen Nimi: Ministero delle Politiche agricole e forestali

Osoite: Via XX Settembre, 20, I-00187 Roma

Puhelin (39-06) 481 99 68

Faksi (39-06) 42 01 31 26

sähköposti: qualita@politicheagricole.it

2. Hakijaryhmittymä 2.1 Nimi: a) Associazione Molisana Produttori Olivicoli AMPO.

b) Associazione Provinciale Produttori Olivicoli AProPrOl.

c) Associazione Interprovinciale Produttori Olivicoli Molisani AIPOM.

d) Associazione Molisana Olivicoltori AMO.

e) Associazione Produttori Olivicoli AssPrOl.

2.2 Osoite: a) Via Zurlo, 20; I-86100 Campobasso

b) Via d'Amato, 15; I-86100 Campobasso

c) Via Veneto, 64; I-86100 Campobasso

d) Via Veneto, 84; I-86100 Campobasso

e) Loc. Nunziatella; I-86019 Isernia.

2.3 Kokoonpano: tuottaja/jalostaja (x) muu ( ).

3. Tuotelaji: Luokka 1.5 - rasvat, ekstra-neitsytoliiviöljy.

4. Tavaraerittely (yhteenveto 4 artiklan toisen kohdan mukaisista vaatimuksista)

4.1 Nimi: Molise

4.2 Kuvaus: Ekstra-neitsytoliiviöljy, jolla on seuraavat ominaisuudet:

- väri: kellanvihreä,

- haju: hedelmäinen, kevyestä keskivahvaan,

- maku: hedelmäinen, häivähdys karvautta ja pistävyyttä,

- paneelitestin alin arvosana >= 6,5,

- vapaiden rasvahappojen osuus: <= 0,50 %,

- peroksidimäärä: <= 10 Meq O2/kg,

- K 232: <= 2,00,

- oleiinihappoprosentti: 70-80 %,

- polyfenolien kokonaismäärä (ilmoitettuna kahvihappoina): > 100 mg/kg;

4.3 Maantieteellinen alue: "Molise"-ekstra-neitsytoliiviöljyn valmistus ja jalostus tapahtuu Molisen hallinnollisella alueella ja käsittää seuraavien kuntien alueet: Acquaviva Collecroce, Agnone, Bagnoli del Trigno, Baranello, Belmonte del Sannio, Boiano, Bonefro, Busso, Campobasso, Campodipietra, Campolieto, Campomarino, Cantalupo nel Sannio, Carpinone, Casacalenda, Casalciprano, Castelbottaccio, Castellino del Biferno, Castelmauro, Castelpetroso, Castelpizzuto, Castelverrino, Castel S.Vincenzo, Castropignano, Cercemaggiore, Cercepiccola, Cerro al Volturno, Civitacampomarano, Civitanova del Sannio, Colle d'Anchise, Colletorto, Colli al Volturno, Conca Casale, Duronia, Ferrazzano, Filignano, Forlì del Sannio, Fornelli, Fossalto, Frosolone, Gambatesa, Gildone, Guardialfiera, Guardiaregia, Guglionesi, Jelsi, Isernia, Larino, Limosano, Longano, Lucito, Lupara, Macchia d'Isernia, Macchiagodena, Macchia Valfortore, Mafalda, Matrice, Mirabello Sannitico, Miranda, Molise, Monacilioni, Montagano, Montaquila, Montecilfone, Montefalcone nel Sannio, Montelongo, Montemitro, Montenero di Bisaccia, Montenero Valcocchiara, Monteroduni, Montorio nei Frentani, Morrone nel Sannio, Oratino, Palata, Pesche,Pescolanciano, Petacciato, Petrella Tifernina, Pettoranello del Molise, Pietrabbondante, Pietracatella, Pietracupa, Pizzone Poggio Sannita, Portocannone, Pozzilli, Provvidenti, Riccia, Ripabottoni, Ripalimosani, Roccamandolfi, Roccasicura, Roccavivara, Rocchetta al Volturno, Rotello, Salcito, San Biase, San Felice del Molise, San Giacomo degli Schiavoni, San Giovanni in Galdo, San Giuliano del Sannio, San Giuliano di Puglia, San Martino in Pensilis, San Massimo, Santa Croce di Magliano, Sant'Agapito, Sant'Angelo Limosano, Sant'Elena Sannita, Sant'Elia a Pianisi, Santa Maria del Molise Scapoli, Sepino, Sesto Campano, Spinete, Tavenna, Termoli, Torella del Sannio, Toro, Trivento, Tufara, Ururi, Vastogirardi, Venafro, Vinchiaturo.

4.4 Alkuperätodisteet: Monet eri kirjailijat ovat jo ammoisista ajoista lähtien olleet tekemässä Molisen öljystä kuuluisaa ja tunnettua. Cato Vanhempi mainitsee teoksessaan "De re rustica" Venafrossa oliivien myynnin yhteydessä noudatetut säännöt. Plinius puhuu teoksessaan "De Oleo" Licinosta Venafron alueelle tuoduista "Licinon" oliivipuista ja niiden hedelmistä valmistetusta erinomaisesta öljystä; Liciniana-lajiketta viljellään edelleen Venafron alueella, ja se tunnetaan Aurinan nimellä. Horatius opastaa satiireissaan, jotka Eugenio Solza mainitsee teoksessa "L'arte del convito nella Roma antica", että Venafron öljy on välttämätön ainesosa kahta kastiketta valmistettaessa. Giovanni Presta muistuttaa teoksessaan "Memoria intorno ai sessantadue saggi diversi di olio presentati alla Maestà Ferdinando IV", jossa hän puhuu roomalaisajan parhaasta öljystä, että Venafron öljy kuului ainoastaan niille, joilla oli kaikkein herkin makuaisti, jotka olivat kaikkein valikoivimpia ja rikkaimpia.

Aina, kun Larinon alueella tehtyjen kaivausten yhteydessä on paljastunut roomalaisajan huviloita, on löydetty kellareihin hautautuneita suuria ruukkuja, jotka ovat todisteena runsaasta öljyntuotannosta. Myös Cicero ylistää teoksessaan "Pro Cluentio" larinolaisten uutteruutta ja heidän maansa hedelmällisyyttä. Toisaalta maaperä soveltuu hyvin oliivien viljelyyn, ja niiden viljelyssä on vuosisatojen kuluessa erikoistuttu joihinkin lajikkeisiin, jotka ovat kokonaisten alueiden ylpeydenaihe ja sidoksissa siihen maantieteelliseen alueeseen, jolla ne ovat kehittyneet; edellä mainitun Aurina-lajikkeen lisäksi on syytä mainita kuuluisat Gentile di Larino-, Rosciola- ja Oliva Nera di Colletorto -lajikkeet.

Tuotanto, jalostus ja pullottaminen tapahtuvat rajatulla maantieteellisellä alueella. Myös pullottaminen tapahtuu kyseisellä alueella, koska kaikin tavoin halutaan varmistaa Molisen oliiviöljyn laatu ja erityisominaisuudet sekä se, että ulkopuolisen valvontaelimen suorittamat tarkastukset tapahtuvat asianomaisten tuottajien läsnäollessa. Alkuperänimityksen suoja on tuottajille erittäin tärkeä ja antaa heille perusasetuksen tavoitteiden mukaisesti tilaisuuden tulotasonsa parantamiseen. Lisäksi oliiviöljyä on perinteisesti pullotettu rajatulla maantieteellisellä alueella.

Oliivit ovat peräisin tuotantoalueella sijaitsevilta oliiviviljelmiltä, ja siksi tuottajat merkitsevät oliiviviljelmänsä tätä tarkoitusta varten avattuun ja ajan tasalla pidettyyn luetteloon. Öljyn puristaminen, valmistus ja pullottaminen suoritetaan samalla rajoitetulla alueella laitoksissa, joita pidetään tarkoitukseen sopivina ja jotka on kirjattu omaan luetteloon.

Valvontajärjestelmän avulla varmistetaan, että eritelmän mukaiset luettelointia koskevat tekniset vaatimukset täyttyvät ja että useiden alan toimijoiden vastuulla olevista velvollisuuksista huolehditaan, jotta voidaan tunnistaa riittävän hyvin yksittäiset tuote-erät ja taata jäljitettävyys.

4.5 Valmistusmenetelmä: Molise-ekstra-neitsytoliiviöljyn valmistukseen käytetään yhdessä tai erikseen alueen oliivitarhoissa viljeltyjä lajikkeita, joista vähintään 80 prosenttia on Aurina-, Gentile di Larino-, Oliva Nera di Colletorto- ja Leccino-oliivilajikkeita. Loput 20 prosenttia koostuu muista tuotantoalueen oliiviviljelmillä viljeltävistä kotoperäisistä lajikkeista, joista mainittakoon Paesana Bianca, Sperone di Gallo, Olivastro ja Rosciola.

Oliivit on kerättävä kypsymisen aikana käsin ja/tai perinteisin käsikäyttöisin tai mekaanisin menetelmin niin, että vältetään kaikin tavoin oliivien osuminen maahan. Huonolaatuisten oliivien käyttö on kielletty. Keruun jälkeen oliivit on laitettava jäykkiin rei'itettyihin astioihin. Oliivit on jauhettava 48 tunnin kuluessa keruusta. Oliivien tuotanto ei saa ylittää 12000:ta kiloa hehtaarilta. Perinteisistä oliivitarhoista puhuttaessa tuotettujen oliivien kokonaismäärä ei saa ylittää 6000:ta kiloa hehtaarilta eikä 60:tä kiloa kasvia kohden.

Öljyn valmistuksessa hyväksytään ainoastaan mekaaniset ja fysikaaliset valmistustavat, joilla taataan se, ettei öljyn laatu heikkene. Sekoittamiseen käytettävän veden lämpötilaa on säädeltävä, eikä se saa ylittää 25 °C. Oliiveista ei saa valmistaa öljyksi yli 20:tä prosenttia.

4.6 Yhteys maantieteelliseen alkuperään: Oliiveilla on suuri merkitys Molisen alueella. Niiden viljely ulottuu kaikkialle, ja sitä harjoitetaan erityisesti kukkuloiden alueella (75 %), mutta vähäisemmässä määrin myös tasangolla (25 %). Molisen alueelle, kuten edellä mainittiin, ovat olleet vuosisatojen kuluessa tyypillisiä eräät oliivilajikkeet, joita viljellään yhä laajasti ja jotka ovat kuuluisia niistä saatavan öljyn hienon laadun ansiosta. Niiden fysikaaliset ja kemialliset ominaisuudet ovat lähes yhtäläiset, sillä alueen lajikevalikoima on kehittynyt monimuotoisen evoluution ja luonnollisen valinnan kautta, minkä tuloksena ovat syntyneet nykyisin viljeltävät ja alueen maaperä- ja ilmasto-olosuhteisiin hyvin sopeutuneet tuottoisat ja korkealaatuiset lajikkeet. Tämän vahvistavat myös oliiviöljyjä koskevat Molisen yliopiston suorittamat tutkimukset ja analyysit. Lukuun ottamatta rannikon viljavia tasankoja Molisen maastolle ovat ominaisia korkeudeltaan vaihtelevat, maaperältään yleensä kalkkipitoiset kukkulat. Maaperä ja oliivien kypsyessä vallitseva erityisen leuto ilmasto takaavat yhdessä tasaiset olosuhteet hedelmien kehittymiselle kukinnasta kypsymiseen. Molisen alue sijaitsee eteläisen Italian keskiosassa ja rajoittuu pohjoisessa lyhyellä matkalla Adrianmereen. Siellä vallitsee tyypillinen Välimeren ilmasto. Sademäärä on keskimäärin 750/1000 millimetriä vuodessa, ja sateet ajoittuvat ennen kaikkea syys- ja talvikaudelle (noin 60 %) ja kevääseen (30 %); kesäisin sataa vain vähän (10 %). Vuoden keskilämpötila on noin 14.o°C. Pintavesistä merkittävin on Biferno-joki, jonka lisäksi alueella on useita vuodenajan mukaan virtaavia pieniä jokia sekä kaksi suurta tekojärveä, joiden vettä käytetään viljelysten kasteluun ja kotitalouksien ja teollisuuden tarpeisiin. Oliivinviljely on erittäin yleistä alueen eri osissa, ja se on monien viljelijöiden pääasiallinen elinkeino, joka perustuu tuotetun oliiviöljyn laatuun, paikallisiin perinteisiin, viljelijöiden sinnikkyyteen ja luovuuteen. Sadonkorjuu tapahtuu rajatulla maantieteellisellä alueella kaikkien lajikkeiden osalta oliivien kypsyttyä fyysisesti, mikä tapahtuu riittävän aikaisin ennen talven tuloa, jolloin voidaan varmistaa tasalaatuisen, kypsän ja luonnollisen, maultaan perinteisenä säilyneen raaka-aineen (oliivit) tuotanto. Näin Molisen oliiviöljy saa sille tunnusomaiset erityisominaisuudet, jotka erottavat sen muista vastaavanlaisista tuotteista.

4.7 Valvontaelin Nimi: ERSAM - Ente Regionale di Sviluppo Agricolo

Osoite: Via Giambattista Vico, 4, I-86100 Campobasso.

4.8 Merkintä: Ekstra-neitsytoliiviöljy on toimitettava kulutukseen astioissa, joiden tilavuus ei saa ylittää 5:tä litraa.

Nimityksen on oltava kirjoitettu etikettiin selkein ja lähtemättömin kirjaimin värillä, josta syntyy voimakas kontrasti etiketin värin kanssa, ja niin, että nimitys erottuu selvästi etikettiin merkittyjen tietojen joukosta.

4.9 Kansalliset vaatimukset: -

EY-asiakirjanumero: G/IT/00166/2000.10.13.

Täydellisen asiakirjan vastaanottopäivä: 25. heinäkuuta 2002.